अपने 'प्रिय रघुवंश बाबू' की याद में लालू यादव हुए भावुक, कहा- आप इतनी दूर चले गए
Raghuvansh Prasad death: राष्ट्रीय जनता दल सुप्रीमो लालू प्रसाद यादव ने अपने पुराने साथी और पूर्व केंद्रीय मंत्री रघुवंस प्रसाद सिंह के निधन पर गहरा शोक जताया है
राष्ट्रीय जनता दल सुप्रीमो लालू प्रसाद यादव ने अपने पुराने साथी और पूर्व केंद्रीय मंत्री रघुवंस प्रसाद सिंह के निधन पर गहरा शोक जताया है और भावुक होते हुए ट्वीट किया है। लालू यादव ने अपने ट्वीट संदेश में लिखा है, "प्रिय रघुवंश बाबू! ये आपने क्या किया? मैनें परसों ही आपसे कहा था आप कहीं नहीं जा रहे है। लेकिन आप इतनी दूर चले गए, नि:शब्द हूँ। दुःखी हूँ। बहुत याद आएँगेबता दें कि पूर्व केंद्रीय मंत्री रघुवंश प्रसाद सिंह का आज दिल्ली के एम्स में निधन हो गया है। उन्होंने दिल्‍ली के अखिल भारतीय आयुर्विज्ञान संस्‍थान (AIIMS) में आखिरी सांस ली। उनके निधन पर जेडीयू नेता केसी त्‍यागी ने शोक प्रकट करते हुए इसे राजनीति की अपूरणीय क्षति बताया है। इसके पहले उन्‍होंने आइसीयू से ही उन्‍होंने राष्‍ट्रीय जनता दल (RJD) से इस्‍तीफा देने का अपना पत्र जारी कर बिहार विधानसभा चुनाव के ठीक पहले सियासी हड़कम्‍प मचा दिया था।बता दें कि इससे पहले, दिल्ली के एम्स में स्वास्थ्य कारणों से भर्ती रघुवंश प्रसाद सिंह ने अस्पताल से ही राजद अध्यक्ष लालू प्रसाद को एक पत्र लिखकर गुरुवार को इस्तीफा देने की घोषणा की थी। उन्होंने पत्र में लालू प्रसाद को संबोधित करते हुए लिखा था, "कर्पूरी ठाकुर के निधन के बाद 32 वर्षो तक आपके पीठ पीछे खड़ा रहा, लेकिन अब नहीं।"